CELEX: 62011CN0584
Language: et
Date: 2011-09-23 00:00:00
Title: Kohtuasi C-584/11 P: Dow AgroSciences Ltd, Dow AgroSciences LLC, Dow AgroSciences’i, Dow AgroSciences Export’i, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH 23. novembril 2011 . aastal esitatud apellatsioonkaebus Üldkohtu (kolmas koda) 9. septembri 2011 . aasta otsuse peale kohtuasjas T-475/07: Dow AgroSciences Ltd jt versus komisjon

28.1.2012   
            
            
               ET
            
            
               Euroopa Liidu Teataja
            
            
               C 25/39
            
         
      Dow AgroSciences Ltd, Dow AgroSciences LLC, Dow AgroSciences’i, Dow AgroSciences Export’i, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH 23. novembril 2011. aastal esitatud apellatsioonkaebus Üldkohtu (kolmas koda) 9. septembri 2011. aasta otsuse peale kohtuasjas T-475/07: Dow AgroSciences Ltd jt versus komisjon
      (Kohtuasi C-584/11 P)
      (2012/C 25/74)
      Kohtumenetluse keel: inglise
      
         Pooled
      
      
         Apellandid: Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH (esindajad: advokaadid C. Mereu ja K. Van Maldegem)
      
         Teine menetlusosaline: Euroopa Komisjon
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada Euroopa Liidu Üldkohtu otsus kohtuasjas T-475/07 ja;
               
            
                  —
               
               
                  tühistada komisjoni 20. septembri 2007. aasta otsus 2007/629/EÜ (1) trifluraliini nõukogu direktiivi 91/414/EMÜ (2) I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta, või
               
            
                  —
               
               
                  teise võimalusena suunata kohtuasi tagasi Üldkohtusse, ja
               
            
                  —
               
               
                  mõista kostjalt välja käesoleva menetlusega (sh menetlusega Üldkohtus) seonduvad kohtukulud.
               
            
         Väited ja peamised argumendid
      
      Apellandid väidavad, et Üldkohus rikkus ühenduse õigust, kui ta jättis rahuldamata nende hagi, milles paluti tühistada komisjoni 20. septembri 2007. aasta otsus 2007/629/EÜ trifluraliini nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta. Täpsemalt märgivad hagejad, et Üldkohus tegi asjaolude ja apellantide olukorrale kehtiva õigusliku raamistiku tõlgendamisel rida vigu. Selle tulemusel on Üldkohus toime pannud mitu õigusnormi rikkumist, eelkõige:
      
                  —
               
               
                  ta ei tunnistanud, et referentliikmesriik ja EFSA palusid apellantidel esitada täiendavaid andmeid vastavalt määruse nr 451/2000451/2000 (3) artikli 8 lõikele 5;
               
            
                  —
               
               
                  ta ei tunnistanud, et komisjon ei järginud nõukogu otsuses 1999/468 (4) ette nähtud regulatiivkomitee nõuetekohast menetlust, ja leidis, et komisjon ei rikkunud nõukogu otsuse 1999/468 artiklit 5; ja
               
            
                  —
               
               
                  ta ei tunnistanud, et komisjon hindas trifluraliini selliste kriteeriumide alusel, mis asuvad väljaspool direktiivi 91/414 ulatust ja mille puhul ei ole asjaomastes õigusnormide mingit alust, ja tegutses niisiis ultra vires.
               
            Neil põhjustel leiavad apellandid, et tuleks tühistada Üldkohtu otsus kohtuasjas T-475/07 ning komisjoni otsus 2007/629/EÜ.
      
         (1)  ELT L 255, lk 42.
      
         (2)  EÜT L 230, lk 1; ELT eriväljaanne 03/11, lk 332.
      
         (3)  EÜT L 55, lk 25; ELT eriväljaanne 03/28, lk 292.
      
         (4)  ELT L 184 lk 23; ELT eriväljaanne 01/03, lk 124.